Donji Varoš (Kotor-Varoš)
<s>Donji Varoš je, po starini, drugo naselje – mahala – u Kotor-Varošu.</s><s>Kao i ostali varoši u Regionu, nastao je uz mjesnu tvrđavu.</s><s>Naseobina Varoš razvijala se uz  Kotor, koji je od osnutka bio stolno mjesto porodice Hrvatinića.</s><s>Prema izvorima iz osmanlijske i austrougarske vladavine, Varoš (uključujući i Donji Varoš) se deklinirao kao imenica muškog roda.</s>

<s>Donji Varoš obuhvata sjeveroistočni dio nekadašnje ulice Idriza Masle (danas Svetozara Miletića), do potoka Uzlomac (desna pritoka Vrbanje), uključujući i Varošku džamiju (u današnjoj ulici Svetozara Miletica) i nekada kultno sastajalište mladeži i penzionera: kafe-bar i disko klub "Kesten".</s>

<s>Donji Varoš se brže urbanizirao od naselja Kotor,  ispod same utvrde, a do danas je razvio i industrijsku zonu, posebno u tehnologiji kože i proizvodnji kožne galanterije, kao i obuće, u KPRO Proleter.</s>

<s>Pedesetih i šezdesetih godina 20. stoljeća, naziv ovog naselja se spajao sa nazivom Kotor – u Kotorvaroš.</s>

<s>Historija</s>

<s>Džamija u Donjem Varošu otvorena je 1938. godine, na zemljištu koje je vakufnamom poklonila porodica Imamović.</s><s>Muho Imamović uvakufio je na dijelu svog posjeda i harem džamije, uključujući i džematsko mezarje.</s><s>Srpske (para)vojne i policijske snage srušile su džamiju do temelja, 1992.</s><s>Rušenje je pokušao spriječiti Muho Imamović, koji i doslovno raznesen ekspozijom u toku miniranja.</s><s>U anarhiji koja je nastala tokom oslobađanja Kotor Varoša, 1945, ubijeno je 13 mladića (uzrasta 13-18 godina) iz kotorvaroških muslimanskih imućnih i obrazovanih porodica, među kojima su sin Hafiza i  hodže Semiza i Kasim-beg Alibegović, sin Muharem-bega Alibegovića.</s><s>Za zločin su okrivljeni članovi porodice Fazlić, koji su kasnije degradirani.</s>

<s>Tokom rata u Bosni i Hercegovini (1992-95.), Donji Varoš je zadesila ista sudbina kao i ostala nesrpska naselja u dolini Vrbanje.</s><s>Vojska Republike Srpske, policijske i paravojne snage su porušili okolna bošnjačka sela, osobito ona uzvodno uz Vrbanju do Kruševa Brda, kao i sva bošnjačka sela nizvodno do Banje Luke..</s><s>Lokalno stanovništvo je ubijano, a glavnina je protjerana.</s>

<s>Stanovništvo
Kao posebna popisna jedinica, Varoš se prvi puta izdvaja 1931. godine.</s>

<s>Poznatije starosjedilačke prodice iz Donjeg Varoša su:</s>

<s>Alibegović,
Beganović.</s><s>Čauš,
Čaušević,
Hadžiselimović,
Hozić,
Imamović,
Karaselimović,
Mehmedović,
Memišević,
Omerkadić,
Selman,
Spahić,
Šugić,
Zaimović i druge</s>

<s>Povezano 
Varoš
Kotor
Kotor-Varoš</s>

<s>Reference</s>

<s>Kotor Varoš</s>

